***Біз – бақытты баламыз***

Жаз жайнатып, күн шуағы шашылып, біз лагерьге барамыз, - деп оқу жылы аяқталысымен мектеп оқушылары жазғы лагерьлерге баруға асығады. Жайраңдаған жаздың қуаныш пен шаттыққа толы ұмытылмас естеліктері балалардың осындай жазғы демалыс лагерінен бастау алдында Ортақ орта мектебі мен мәдениет үйінің меңгерушісі балаларға арнайы ұйымдастырылғын «Біз – бақытты баламыз» тақырыбында 1- маусым күніне арналған мерекелік кеш өткізді. Кештің сәнін ертегі кейіпкерлері келтірді. Олар балалармен әр түрлі ойындар өткізіп, ата-аналарды да назардан тыс қалдырмады. Балалардың мәз болып ойнап күлгеніне не жетсін! Кешті балаларға тәттілер таратумен аяқтады. Осылайша мектеп жанындағы «Балдырған» жазғы демалыс лагері жұмысын бастады.

Біздің Ортақ орта мектебінде 1 маусым айында ашылған «Балдырған» жазғы демалыс лагері екі ауысым бойынша жұмыс жасайды. Бүгінде жазғы демалыс орнында 20 балалар уақыттарын көңілді өткізуде. Олардың ішінде көп балалы және әлеуметтік жағынан аз қамтылған отбасы балалары бар. Лагерьге келген демалушыларды күнделікті мектеп медбикесі денсаулықтарын тексеріп, олармен сауықтыру іс-шараларын жүргізеді. Жазғы лагерьде балалардың сапалы тамақтануы да назардан тыс қалмаған. Арнайы бекітілген ас мәзірі бойынша балаларға 1 мезгіл тамақ беріледі. Лагерь демалушыларына дене тәрбиешісі: Хабсалам Оралбек ағай күнделікті таңертеңгілік жаттығу жасатып, балалардың денсаулығын шынықтырды. Әр түрлі спорттық ойындар ойнатылып, дойбы, шахмат жарыстары, тақырып бойынша тапқырлық сайыстары ұйымдастырылып тұрады. Бір мезгіл балалар сурет салып, тақпақ жаттап, ән салады. Тәрбиешілер әр күнге белгіленген түрлі мерекелік іс-шараларды ұйымдастырып, балғындардың демалысы қызыққа, қуанышқа толы болуына бар күш-жігерлерін, өнерлерін аямай жұмсауда. Осылайша біз – бақытты баламыз тақырыбында өткен «Балдырған» лагері балалардың көңілінен шығуда.